Lithuania ເລືອກຕັ້ງເອົາ ສະພາແຫ່ງຊາດ ຊຸດໃໝ່
ຜູ້ມີສິດເລືອກຕັ້ງໃນ Lithuania ພາກັນປ່ອນບັດ ເອົາສະພາແຫ່ງຊາດ ໃນມື້ນີ້ ຊຶ່ງຄາດວ່າ ຈະໂຄ່ນລົ້ມ ລັດຖະບານ ຫົວອະນຸລັກນິຍົມ ຂອງປະເທດ.
ປະຊາຊົນຜູ້ມີສິດເລືອກຕັ້ງໃນ Lithuania ພາກັນໄປປ່ອນ ບັດເລືອກຕັ້ງເອົາສະພາແຫ່ງ ຊາດ ໃນວັນອາທິດມື້ນີ້ ພວກນັກສັງເກດການທາງການເມືອງຄາດໝາຍວ່າ ຜົນການ ເລືອກຕັ້ງຈະພາໃຫ້ມີການ ໂຄ່ນລົ້ມລັດຖະບານຫົວອານຸລັກນິ ຍົມຂອງ Lithuania ຊຶ່ງໄດ້ປະສົບກັບບັນຫາການຫວ່າງງານ ສູງ ແລະ ມາດຕະການປະຢັດງົບປະມານ ທີ່ປະຊາຊົນບໍ່ເຫັນ ພ້ອມນໍາ ນອກນັ້ນ ຊາວ Lithuania ຍັງພາກັນລົງປະຊາມະຕິ ທີ່ບໍ່ມີອໍາ ນາດຜູກມັດ ກ່ຽວກັບວ່າ ປະເທດຂອງພວກເຂົາເຈົ້າ ຄວນຈະ ສ້າງໂຮງງານນີວເຄລຍແຫ່ງໃໝ່ຫລືບໍ່? ພວກນັກວິເຄາະເວົ້າວ່າ ຄາດກັນວ່າ ພວກປຸກລະດົມຕໍ່ຕ້ານນີວເຄລຍຈະເປັນຜູ້ຊະນະ ນັບຕັ້ງແຕ່ Lithuania ໄດ້ປິດໂຮງງານນີວເຄລຍອັນເກົ່າ ທີ່ສ້າງຂຶ້ນຕາມແບບສະບັບ ຂອງໂຮງງານນິວເຄລຍ ເຈິໂນບິລ ຂອງຣັດເຊຍ ເມື່ອສາມປີກ່ອນນັ້ນ Lithuania ກໍຕ້ອງ ໄດ້ຈ່າຍເງິນຢ່າງຫລວງຫລາຍ ໃນການນໍາເຂົ້າອາຍແກັສທໍາມະຊາດຈາກຣັດເຊຍ